הסמליל הראשון של Spotify, מ-2008 עד 2013
**Spotify** (בתעתיק לעברית: **ספוטיפיי**) הוא שירות הזרמת מוזיקה דיגיטלי המאפשר הזרמה של שירים והסכתים. זהו שירות freemium, כלומר ניתן לקבל את השירות בחינם עם תכונות בסיסיות, פרסומות והגבלות, אך תכונות נוספות כגון איכות האזנה גבוהה, או הורדה של התכנים, ניתנות למנויים בתשלום.

השירות הוקם בידי דניאל אק ומרטין לורנצון והושק באוקטובר 2008. בעשור השני של המאה ה-21, הוא מפותח על ידי חברת "Spotify Technology S.A" השוודית.

מודל עסקי
---------

ספוטיפיי מספק תוכן המוגן בניהול זכויות דיגיטלי ומגיע מחברות תקליטים וחברות מדיה. ספוטיפיי זמין ברוב אירופה, אמריקה, אוסטרליה, ניו זילנד ובחלקים מאסיה. השירות זמין לרוב המכשירים המודרניים כולל מחשבי Windows, macOS, Linux וגם סמארטפונים וטאבלטים המריצים iOS ו-Android. ניתן לדפדף ולחפש מוזיקה לפי אמן, אלבום, ז'אנר, רשימת השמעה או חברת תקליטים. משתמשים יכולים ליצור ולערוך רשימות השמעה עם משתמשים אחרים ולשתף אותם במדיה חברתית. נכון למרץ 2022, מאפשר ספוטיפיי גישה לכ־80 מיליון קובצי שמע, ויש לשירות למעלה מ־180 מיליון מנויי פרימיום.

ספוטיפיי פועל תחת המודל העסקי Freemium ובו שירותים בסיסיים ניתנים בחינם בעוד שתכונות נוספות מוצעות עם מנוי בתשלום. הכנסותיה של ספוטיפיי מגיעות ממכירת מנויי פרימיום חודשִיים ושנתִיים למשתמשים ועל ידי מכירת שטח לפרסומות. ספוטיפיי מקבלת תכנים מחברות תקליטים ומאמנים עצמיים ומשלמת תמלוגים לבעלי זכויות היוצרים על היצירות. 70% מההכנסות של ספוטיפיי הולכות לתמלוגים. לספוטיפיי אין מחיר קבוע של תמלוגים שהיא משלמת לבעלי זכויות היוצרים. ספוטיפיי משלמת תמלוגים לפי המדינה של המאזין ועוד פרמטרים נוספים. ספוטיפיי משלמת בממוצע 0.006-0.0084$ עבור כל השמעה.

ספוטיפיי מציעה מנוי לכמות בלתי מוגבלת של תוכן בדומה למודל המוזיקה הפתוח.

מכיוון שמנויי הפרימיום מהווים את מקור ההכנסה העיקרי של ספוטיפיי, מעודד השירות את המשתמשים לשלם עבור המוזיקה. המנוי בתשלום מסיר את הפרסומות וההגבלות ומגביר את קצב הזרמת הנתונים עד ל-320 קילוביט לשנייה. על אף הניסיון לקיים מודל עסקי מצליח, ספוטייפי כבר שנים סופגת הפסדים של מיליוני דולרים מדי רבעון ונחשבת לחברה עם הפסדים גבוהים.

### סוגי מנויים

| סוג | מספר מאזינים מקביל | פרסומות | האזנה במובייל | קצב הזרמת נתונים | השמעה לא מקוונת | Spotify Connect |
| --- | --- | --- | --- | --- | --- | --- |
| מנוי חינם | 1 | יש | מוגבלת למצב ערבוב בלבד | 160 קילו סיביות לשנייה בפורמט Vorbis או 128 קסל"ש בפורמט AAC עבור גרסת הדפדפן | אין | מוגבל |
| מנוי פרימיום | 1 | אין | בלתי מוגבלת | עד ל-320 קסל"ש בפורמט Vorbis או 256 קסל"ש בפורמט AAC עבור גרסת הדפדפן | יש | יש |
| מנוי זוגי | 2 |
| מנוי משפחתי | 6 |

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
ספוטיפיי פותחה בשנת 2006 על ידי צוות מסטוקהולם, שוודיה.

עשר שנים מאוחר יותר, פעלה החברה בלונדון, אך החזיקה שלוחה של מחקר ופיתוח בסטוקהולם.

המערכת זמינה למערכות ההפעלה: Microsoft Windows, ‏OS X, לינוקס, iOS, אנדרואיד, בלקברי, Windows Mobile,‏ Windows Phone,‏ S60,‏ webOS,‏ Samsung Smart TV,‏ Squeezebox,‏ Sonos,‏ Roku,‏ MeeGo,‏ TiVo, ‏OpenPandora, ו-Telia Digital tv.

על מנת להירשם לספוטיפיי נדרשת כתובת אימייל בלבד, אך לרישום לשירות המלא (פרימיום) נדרש כרטיס אשראי או חשבון PayPal.

בינואר 2016 היו לספוטיפיי כ-100 מיליון משתמשים פעילים, מתוכם 30 מיליון משתמשים בתשלום.[דרוש מקור]

בפברואר 2018 הודיעה החברה על השקת השירות בישראל וגיוס עובדים לניהול תוכן מקומי. ב-12 במרץ 2018 הושק השירות רשמית. ב-24 באפריל 2019 התווסף לספוטיפיי ממשק מלא גם בעברית.

במאי 2020 חתמה ספוטיפיי על עסקת בלעדיות על הפודקאסט של ג'ו רוגן תמורת כ-100 מיליון דולרים, מה שהפך אותה לאחת העסקאות הגדולות בעולם הפודקאסטים. במהלך מגפת הקורונה הטיף רוגן נגד חיסון לקורונה. ב-26 בינואר 2022, הזמר ניל יאנג, שורד פוליו, הציב לספוטיפיי אולטימטום, לפיו אם לא יסירו או יצנזרו את רוגן, יסיר יאנג את כל גוף היצירה שלו מן השירות. למחרת הסירה ספוטיפיי את שיריו של יאנג מהשירות. בעקבות יאנג הפסיקה גם ג'וני מיטשל את שיתוף הפעולה שלה עם השירות. במקביל הכבידה ספוטיפיי על אפשרות לקוחותיה להתנתק מהשירות. לאור הסערה וצניחת מנייתה, הודיעה ספוטיפיי, לראשונה מאז נוסדה, על מדיניות תוכן ציבורית. במסגרת מדיניות זו תסנן החברה או תסמן תכנים ומשתמשים כגון פודקאסטים שטוענים כי איידס, קורונה, סרטן או מחלות מסכנות חיים חמורות אחרות אינן אמיתיות, תוכן המעודד הדבקה מכוונת במחלות מידבקות ותוכן שטוען שחיסונים פותחו על מנת לגרום למוות.

במאי 2023 דיווחה ספוטיפיי כי הסירה רבבות שירים שהועלו לספוטיפיי על ידי פלטפורמת הבינה המלאכותית "בומי", בעקבות חשד לשימוש כפול בבוטים, גם כמאזינים וגם כיוצרי תוכן, וכך להרוויח כספים מהפלטפורמה בניגוד למדיניות החברה.

נכון ליוני 2023 ספוטיפיי זמינה בלמעלה מ-200 מדינות ברחבי העולם.

השפעה על תעשיית המוזיקה
-----------------------

ספוטיפיי מציעה בממשק שלה אפשרות לחפש מוזיקה המתאימה ל"מצב רוח", ואפשרות זו גרמה להתפתחותה של תעשיית נישה בתחום המוזיקה. בתעשיית הנישה, נרשמים לאפליקציה הרכבים מוזיקליים אד-הוק בעלי שמות המתאימים לחיפוש, דוגמת "מוזיקה מרגיעה" או "מוזיקת המתנה". הרכבים אלו קמים בארגונים של יזמים ששוכרים נגנים או אנשי סאונד לביצוע שירים, מנגינות או צלילים בעלי מאפיינים ספציפיים המתאימים לחיפוש, ובמקרים רבים מעלים את אותו השיר או המנגינה פעם אחר פעם לאפליקציה תחת שמות משתנים, למשל, חיפושים נפוצים בניסוחים שונים או עם שגיאות כתיב נפוצות.

חשבונות בולטים
--------------

### האמנים הנעקבים ביותר

 ערך מורחב – **האמנים הנעקבים ביותר בספוטיפיי**  

| מיקום | אמן | עוקבים (במיליונים) | שפה עיקרית | מדינה |
| --- | --- | --- | --- | --- |
| 1 | אד שירן | 112.1 | אנגלית | הממלכה המאוחדתהממלכה המאוחדת הממלכה המאוחדת |
| 2 | אריאנה גרנדה | 90.5 | אנגלית | ארצות הבריתארצות הברית ארצות הברית |
| 3 | בילי אייליש | 80.7 | אנגלית | ארצות הבריתארצות הברית ארצות הברית |
| 4 | Arijit Singh (אנ') | 77.7 | הינדי | הודוהודו הודו |
| 5 | דרייק | 75.3 | אנגלית | קנדהקנדה קנדה |
| 6 | טיילור סוויפט | 74.7 | אנגלית | ארצות הבריתארצות הברית ארצות הברית |
| 7 | ג'סטין ביבר | 72.0 | אנגלית | קנדהקנדה קנדה |
| 8 | אמינם | 70.8 | אנגלית | ארצות הבריתארצות הברית ארצות הברית |
| 9 | באד באני | 69.3 | ספרדית | ארצות הבריתארצות הברית ארצות הברית |
| 10 | דה ויקנד | 65.0 | אנגלית | קנדהקנדה קנדה |
|

### האמנים המושמעים ביותר

 ערך מורחב – **האמנים המושמעים ביותר בספוטיפיי**  

| מיקום | אמן | השמעות (במיליארדים) | שפה עיקרית | מדינה |
| --- | --- | --- | --- | --- |
| 1 | דרייק | 58.671 | אנגלית | קנדהקנדה קנדה |
| 2 | באד באני | 54.459 | ספרדית | ארצות הבריתארצות הברית ארצות הברית |
| 3 | טיילור סוויפט | 47.179 | אנגלית | ארצות הבריתארצות הברית ארצות הברית |
| 4 | דה ויקנד | 43.190 | אנגלית | קנדהקנדה קנדה |
| 5 | אד שירן | 42.571 | אנגלית | הממלכה המאוחדתהממלכה המאוחדת הממלכה המאוחדת |
| 6 | ג'סטין ביבר | 36.372 | אנגלית | קנדהקנדה קנדה |
| 7 | אריאנה גרנדה | 36.337 | אנגלית | ארצות הבריתארצות הברית ארצות הברית |
| 8 | אמינם | 35.111 | אנגלית | ארצות הבריתארצות הברית ארצות הברית |
| 9 | BTS | 33.414 | קוריאנית | קוריאה הדרומיתקוריאה הדרומית קוריאה הדרומית |
| 10 | פוסט מאלון | 33.023 | אנגלית | ארצות הבריתארצות הברית ארצות הברית |
|

קישורים חיצוניים
----------------

ויקישיתוף מדיה וקבצים בנושא **ספוטיפיי** בוויקישיתוף
* אתר האינטרנט הרשמי של ספוטיפיי
* ספוטיפיי, ברשת החברתית פייסבוק

* ספוטיפיי, ברשת החברתית אקס (טוויטר)

* ספוטיפיי, ברשת החברתית אינסטגרם

* ספוטיפיי, ברשת החברתית טיקטוק

* ספוטיפיי, סרטונים בערוץ היוטיוב
* אתר למנויים בלבד רפאלה גויכמן, 35 מיליון שירים, 160 מיליון משתמשים: שירות המוזיקה ספוטיפיי הושק בישראל - כמה זה יעלה, באתר TheMarker‏, 12 במרץ 2018
* אתר למנויים בלבד אנה ניקולאו, החברה שעושה הכל נכון - חוץ מלהרוויח, באתר TheMarker‏, 26 במרץ 2018
* רוברט ספיאן, ‏משיכון פועלים בשטוקהולם לצמרת החברה שמשנה את תעשיית המוסיקה העולמית. דניאל אק מנכ"ל ספוטיפיי בראיון, באתר גלובס, 11 בספטמבר 2018

הערות שוליים
------------

1. ↑  "Spotify now has 70 million subscribers". *The Verge*. נבדק ב-2018-04-29.
2. ↑  About Spotify, ספוטיפיי
3. ↑  "Spotify Explained". *Spotify for Artists*. נבדק ב-2018-04-29.
4. ↑  חיות כיס, פרק 273: מגרדים אגורות בספוטיפיי - חיות כיס, ‏5 ביולי 2023
5. ↑  עמרי ברק, ‏שירות "ספוטיפיי" בדרך לישראל, באתר ‏מאקו‏, 8 בפברואר 2018
6. ↑  מייקי לוי ואריק שיינר‏, ספוטיפיי הושק רשמית בישראל: כמה עולה מנוי? כל הפרטים, באתר וואלה!‏, 12 במרץ 2018
7. ↑  Nicole Lyn Pesce, Who is Joe Rogan, the man who just scored a reported $100 million deal with Spotify?, MarketWatch (באנגלית)
8. ↑  סוכניות הידיעות, ‏אחרי שהציב אולטימטום בגלל פייק ניוז על הקורונה: ספוטיפיי הסירה את שיריו של ניל יאנג, באתר מעריב אונליין, 27 בינואר 2022
9. ↑  אתר למנויים בלבד אתר למנויים בלבד שלי קרן, אפקט ניל יאנג: משתמשים מתלוננים כי אינם מצליחים לבטל את המנוי לספוטיפיי, באתר הארץ, 28 בינואר 2022
10. ↑  רועי האן, ספוטיפיי תסמן תכנים על הקורונה, ג'ו רוגן הבטיח להציג תמונה מאוזנת יותר, באתר ynet, 31 בינואר 2022
11. ↑  ספוטיפיי נגד AI: הסירה עשרות אלפי "שירים" מהפלטפורמה | כלכליסט, באתר calcalist, ‏2023-05-09
12. ↑  Where is Spotify available?, Spotify (באנגלית)
13. ↑  עומר כביר, להקות הרפאים בספוטיפיי הפכו את האלגוריתם למוסיקה, באתר כלכליסט, 20 באוקטובר 2020

| שירותי מוזיקה דיגיטליים |
| --- |
| שירותים פעילים | Anghami • אפל מיוזיק • בנדקמפ • ביטפורט • בליפ.קום • בומפליי מיוזיק • CD Baby •‏ דיגיטלי אימפורטד • דיטו מיוזיק • דיג'יי-שופ • הופלה • אייסקאסט • iHeartRadio •‏ חנות האייטונס • ג'מנדו • ג'ונו רקורדס • לייב-365 • LiveXLive (Slacker) •‏ מגנטון • מלון • מיקסקלאוד • מוב • מיוזיק גלו • נימביט • NoiseTrade •‏ ONErpm •‏ פנדורה • פפטארי • קובוז • רדיו.קום • רוק-מיי-ראן •‏ רוקסי • ספינלט • ספוטיפיי • סאונדקלאוד •‏ יאנדקס. מוזיקה • טיידל • אמזון מיוזיק • ‏Last.fm • שזאם • דיזר • יוטיוב מיוזיק • eSound |
| שירותים לא פעילים | בלאקברי וורלד • גוגל פליי מיוזיק • גרובשרק • קאזה • רדיו |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 167aef7b-7db9-44ac-a9ad-d694f98aad3f
* NKC: xx0260511
* VIAF: 968162301478020270009
* WorldCat (עם VIAF): 968162301478020270009

 |